cyanic-selkie/wikianc huggingface dataset:
Považany
Vieska
Obec sa spomína v roku 1368. Patrila ku kráľovským majetkom, neskôr panstvu Tematín, potom viacerým zemanom. Ako aj v ostatných obciach i vo Vieske narobil Váh často mnoho škôd. Najväčšej povodni v roku 1813 padlo za obeť viacero domov. V roku 1753 tu žilo 17 poddanských rodín, v roku 1787 mala 12 domov a 110 obyvateľov, v roku 1828 poklesol počet domov na 10 a znížil sa aj počet obyvateľov na 67. Na Váhu pracovali do roku 1904 tri mlyny. Obyvatelia sa zaoberali poľnohospodárstvom.
Týnecká rotunda
Týnecká rotunda je prírodná pamiatka, ktorá sa nachádza v husto zastavanej časti Týnca nad Sázavou. Netopieria kolónia, pre ktorú bola táto lokalita vyhlásená za chránenú, sídli vo veži stredovekého hradu, intenzívne navštevovaného turistami.
Ochrana
Predmetom ochrany je letná kolónia kriticky ohrozeného a zvlášť chráneného netopiera veľkého (Myotis myotis), ktorá sídli v podkrovných priestoroch stredovekej veže rotundy.
Hlavným cieľom ochrany lokality je dlhodobo zaistiť vhodné životné podmienky pre túto kolóniu.
Gasztony
Gasztony je obec v Maďarsku vo Vašskej župe v obvode Szentgotthárd.
Má rozlohu 1427 ha a žije tu 457 obyvateľov (2007).
Zoznam filmových článkov/6
Tento index bol automaticky vygenerovaný podľa tejto kategorizácie. Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
60
60 sekúnd
Antiscientizmus
Antiscientizmus je tendencia v rámci súčasnej filozofie niekedy stotožňovaná s antropologizmom a stavaná do protikladu k scientizmu.
Antitetika
Antitetika je výskum antinómií.
Felsőszölnök
Felsőszölnök je obec v Maďarsku vo Vašskej župe v obvode Szentgotthárd.
Má rozlohu 2356 ha a žije tu 610 obyvateľov (2007).
Loiré-sur-Nie
Loiré-sur-Nie je francúzska obec, ktorá sa nachádza v departemente Charente-Maritime, v regióne Poitou-Charentes.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Šimpanz bonobo
Šimpanz bonobo (iné názvy: šimpanz pygmejský, šimpanz malý , šimpanz pongo , šimpanz trpasličí; lat. Pan paniscus alebo zriedkavo Homo paniscus) je druh z rodu šimpanz obývajúci Strednú Afriku.
Opis
Šimpanz bonobo má oproti svojmu príbuznému, šimpanzovi učenlivému, štíhlejšie telo, relatívne dlhé chudšie končatiny a je o niečo menší – dospelý jedinec meria okolo 70 až. Dosahuje váhy do. Koža tohto druhu je prevažne čierna, dokonca aj na tvári mláďat. Na temene majú plešinu.
Správanie
Šimpanz bonobo je spoločenský, žije až v 80-členných skupinách, ale pri hľadaní potravy a vzájomnom čistení tvorí menšie skupiny. Dominantné sú samice. V dospelosti rodinnú skupinu zvyčajne na rozdiel od samcov opúšťajú.
Dokážu si vyrobiť primitívne kamenné nástroje na rôzne využitie.
Habitát
Šimpanz bonobo žije v Tropickom dažďovom lese Konžskej demokratickej republiky medzi riekami Kongo a Kasai.
Potrava
Tento ľudoop si zháňa potravu prevažne na zemi. Jeho stravu tvoria hlavne plody a semená, ale aj listy, kvety, huby, vajíčka a malé živočíchy.
Rozmnožovanie
Sexuálne vzťahy sú bežné medzi samcami, samicami a mláďatami v rôznych kombináciách a sú zrejme prostriedkom na zníženie sociálneho napätia. Mláďatá sa rodia po 8 mesiacoch gravidity a mlieko cicajú do 3 rokov. Samica sa o svojich potomkov stará ešte ďalší rok alebo dva. Interval medzi pôrodmi je okolo 5 rokov.
Domašov nad Bystřicí
Domašov nad Bystřicí je obec v Česku v okrese Olomouc v Olomouckom kraji. 1. januára 2012 tu žilo 502 obyvateľov, z toho 242 mužov a 260 žien, pričom priemerný vek v obci bol 39,4 roka (muži 38,8 roka, ženy 40,0 roka).
Svetová kvalifikácia v basketbale žien na LOH 1984
Svetová kvalifikácia v basketbale žien na LOH 1984 bola svetová kvalifikácia v basketbale žien na Letné olympijské hry 1984 v Los Angeles, ktorú organizovala Medzinárodná basketbalová federácia (FIBA). Konala sa v Havane, na Kube v dňoch od 5.16. mája 1984. Zúčastnilo sa jej 19 tímov, ktoré súťažili o 4 postupové miesta na olympijský turnaj. Víťazom turnaja sa stala 🇨🇳.
Konečné poradie
Pozn: Po bojkotovaní LOH 1984 a Maďarskom ich na olympijskom turnaji nahradili Kórejská republika a Austrália.
Freya (radar)
náhľad|FuMG 401 „Freya LZ“
Freya bol prístroj raného vývoja radarovej techniky v Nemeckej ríši vyrábaný spoločnosťou Gema. Bol používaný pre systémy včasného varovania a k dispozícii bol už od začiatku druhej svetovej vojny. Počas nej bolo nainštalovaných viac ako 1 000 prístrojov. Krycie meno Freya získal podľa mena nordickej bohyne Freya, ktorej najcennejší majetok, náhrdelník Brisingamen strážil Heimdal so schopnosťou vidieť ďaleko aj v noci.
Technické parametre
Radar Freya bolo pozemné mobilné zariadenie na kolesovom podvozku s rotujúcim anténnym systémom. Na začiatku mal dosah 121 km. Radar nedokázal určiť výšku lietadla.
Taktika
Radary Freya používali stanice pozemného riadenia. Každá bunka s radarom mala pridelenú skupinu stíhacích lietadiel. Operátori zo zeme rádiovo navádzali stíhačov na zistený cieľ. Veľmi skoro sa začali radary Freya používať v kombináciami s presnými radarmi Würzburg. Freya, ako prehľadový radar detegovala ciele, samotné navádzanie stíhačov zabezpečovali operátori radaru Würzburg, ktorý dokázal zistiť aj výšku cieľa. Táto dvojica tvorila základ nemeckej radarovej obrany počas celej vojny.
Použitie
náhľad|Postavenie radarov Freya vo francúzskom Auderville odfotografované britským leteckým prieskumom. Na jeseň roku 1939 mala Luftwaffe osem radarových staníc Freya. Boli rozmiestnené na ostrovoch Helgoland (2x), Sylt (2x), Wangerooge (2x), Borkum a Norderney. Účinnosť nemeckej radarovej obrany pocítili briti už pri útoku 22 bombardérov Wellington 18. decembra 1939 na nemecké lode v Helgolandskej zátoke. Lietadlá nenašli žiaden cieľ, avšak boli zachytené radarom z ostrova Wangerooge, ešte vo vzdialenosti 113 km. To bol dostatočný čas na vyslanie nemeckých stíhačiek, ktoré dostihli formáciu na ceste späť a 12 z nich zostrelili.
Briti detegovali používanie radarov Freya až začiatkom roka 1941, keď si spojili letecké snímky objektu z francúzskeho Auderville a smeru pulzného signálu s frekvenciou 120 MHz, ktorý zachytili už predtým. Do konca októbra mali zmapované pozície 27 radarov. Zároveň zachytili signály s frekvenciou 570 MHz (Würzburg), ktorý zatiaľ nevedeli priradiť žiadnemu známemu zariadeniu.
Protiopatrenia
Prvým protiopatrením britskej strany bola zmena spôsobu príletu na cieľ. Slabosťou radarovej obrany bolo, že priestor rozdelila na jednotlivé segmenty, pričom v každom segmente mohol byť v nejakom časovom úseku navádzaný iba jeden nemecký stíhač. Zavedenie presnejšieho britského navigačného systému Gee umožnilo vytvárať tzv. prúd bombardérov. Všetky lietadlá leteli za sebou po rovnakej trase s malými odstupmi medzi sebou. Takto bol segment, ktorým lietadlá prilietali preťažený.
Neskôr, od roku 1942, sa pridalo aj rušenie pomocou systémov Moonshine a Mandrel.
Alter Bridge
Alter Bridge je americká rocková skupina z Orlanda na Floride. Založili ju v roku 2003 gitarista formácie Creed Mark Tremonti a hráč na bicie Scott Phillips. V roku 2004 sa k skupine pripojili basgitarista skupiny Creed Brian Marshall a Myles Kennedy, bývalý vedúci spevák a gitarista skupiny The Mayfield Four. 2 januára 2004 skupina začala oficiálne účinkovať.
Začiatky 2004–2005: One Day Remains
Zakladateľ a hlavný gitarista Alter Bridge Mark Tremonti, basgitarista Brian Marshall a bubeník Scott Phillips boli členmi rockovej skupiny Creed. Hlavným spevákom v Creed bol Scott Stapp, pričom koncom 90. rokov a začiatkom 21. storočia dosiahli významný úspech v hlavnom prúde. Po vydaní dvoch úspešných albumov, My Own Prison (1997) a Human Clay (1999), opustil Creed basgitarista Marshall (2000). Nasledovalo vydanie ich tretieho album Weathered v roku 2001. Skupina prestala byť aktívna v roku 2003 po ukončení kontroverzného turné. V tom roku začal Tremonti písať nový materiál s plánmi na vytvorenie novej kapely s Phillipsom a Marshallom. Keďže boli fanúšikmi bývalej kapely Mylesa Kennedyho, The Mayfield Four (robila kapele Creed predskokana na turné v roku 1998), pozvali ho, aby sa pridal ako ich nový hlavný spevák. Novú skupinu pomenovali Alter Bridge podľa skutočného mosta neďaleko Tremontiho domova na Alter Road v Detroite. Most je vyobrazený na debutovom albume skupiny „One Day Remains“. Most viedol do „zlej časti“ mesta a deti mali zakázané ho prekročiť - videli teda na druhej strane niečo neznáme. Podľa Tremontiho symbolizuje názov skupiny krok do neznáma, začiatok nových udalostí. S odvolaním sa na tvorivé rozdiely a rastúce napätie medzi Stappom a ostatnými členmi kapely sa Creed v júni 2004 oficiálne rozišli.
Alter Bridge vydali svoj debutový singel „Open Your Eyes“ 11. júna 2004. Debutový album Alter Bridge, One Day Remains, bol vydaný 10. augusta 2004 vo vydavateľstve Wind-up Records a získal protichodné recenzie. Album produkoval Ben Grosse a celosvetovo sa predalo 750 000 kópií. Po „Open Your Eyes“ boli v roku 2005 z albumu vydané ďalšie dva single: „Find the Real“ a „Broken Wings“. Čiastočne aj kvôli skutočnosti, že album bol takmer hotový v čase, keď sa Kennedy pridal ku kapele, je to jediná nahrávka Alter Bridge, na ktorej nie je Kennedy ako gitarista, hoci hral na gitare v niekoľkých skladbách na sprievodnom turné k albumu. Hudbu kompletne zložil Tremonti, ktorý tiež napísal väčšinu textov sám, hoci Kennedy napísal, alebo sa aspoň podieľal na texte asi polovice zostávajúcich piesní.
Niekoľko piesní z One Day Remains bolo prepojené s WWE. „Metalingus“ bola používaná zápasníkom a členom Siene slávy „The Rated R Superstar“ Edge ako jeho úvodná skladba od roku 2004 a stále ju používal až do marca 2022, kde mala byť pieseň nahradená neskoršou skladbou Alter Bridge „The Other Side“. Upravená verzia „Open Your Eyes“ bola použitá vo videohre Madden NFL 2005. Alter Bridge vydali v roku 2005 inštrumentálnu skladbu s názvom „Ahavo Rabo Taco Salad“ pre časopis Total Guitar. Pôvodne to bola výlučne skladba Marka Tremontiho, ale zvyšok členov Alter Bridge sa neskôr taktiež zapojil. Pieseň s názvom „Save Me“ bola v roku 2005 zahrnutá do soundtracku k filmu Elektra od Marvelu. Suntrack pre ďalší film od Marvelu z roku 2005, Fantastická štvorka, obsahoval aj pieseň Alter Bridge, "Shed My Skin". V tom istom roku skupina vydala štvorpiesňové EP s názvom Fan EP ako propagačné CD v Európe.
Vzťah Alter Bridge s Wind-up Records, ktoré nezdieľalo víziu kapely, sa začal zhoršovať, keď členovia kapely začali počuť zvesti o tom, že sa vydavateľstvo rozhodlo nevydávať single alebo propagovať album, ako sľúbilo. Kapela žiadala o uvoľnenie z vydavateľstva krátko po vydaní One Day Remains, ale ich žiadosť bola neustále zamietaná. Nejaký čas pred rokom 2006 boli Alter Bridge & Wind-up Records „konečne schopné vyjednať podmienky prijateľné pre obe strany“. Všetky zmluvy o nahrávaní, vydávaní a merchandisingu boli definitívne ukončené. Skutočnú povahu dohody neskôr opísal Mark Tremonti v rozhovore LoudWire ako „byť podrazený“, kde odhalil, že Alter Bridge sa musel „vykúpiť“ za nezverejnenú sumu, ktorú ešte stále splácali. Alter Bridge však naďalej čelil ťažkostiam, vrátane kritiky za rozpustenie skupiny Creed, tlaku na jeho reformu a početným falošným správam o znovuzjednotení Creedov, okrem toho niektorí kritici opisovali hudbu Alter Bridge ako „Creed s iným spevákom“. Napriek neskoršej reforme Creed začiatkom roku 2009, Tremonti oponoval, že „Creed už nikdy nebude existovať ako kapela.“
2007–2008: Blackbird
V roku 2007 Alter Bridge podpísal nahrávaciu zmluvu s Universal Republic Records. Tremonti o novom materiáli skupiny povedal: "Myslím si, že je to najlepšia práca, akú sme kedy urobili." Druhý album Alter Bridge, Blackbird, obsahujúci úspešné single „Rise Today“ a „Watch Over You“, bol vydaný 9. októbra 2007. Skladba „Watch Over You“ sa objavila v relácii VH1 Celebrity Rehab with Dr. Drew v roku 2008 a jej hudobné video obsahovalo klipy z tejto série. Ďalšia verzia piesne s Cristinou Scabbia z Lacuna Coil vyšla v Spojenom kráľovstve. Blackbird získal veľmi pozitívne recenzie od kritikov a v súčasnosti má v Ultimate Guitar Archive priemer 9,4 z 10. Album obsahoval aj kritikmi uznávanú titulnú skladbu, ktorej gitarové sólo neskôr ocenili Guitarist tým, že dosiahli č.1 na ich zozname najlepších gitarových sól všetkých čias v roku 2011.
Skupina sa vydala na úspešné svetové turné na podporu albumu Blackbird, pričom 7. decembra 2008 nahrala svoje vystúpenie v Heineken Music Hall v Amsterdam v Holandsku na živé DVD s názvom Naživo z Amsterdamu. Verzia s jedným diskom sa predávala výhradne počas Creed reunion tour v roku 2009 a na Amazon.com. DVD, ktoré bolo vydané s mimoriadne pozitívnymi recenziami, sa predalo „tisíce a tisíce“ kópií na rozdiel od predpokladaných „stoviek“, ktorých predaj očakával Amazon, dostalo sa na prvé miesto v rebríčku „Najpredávanejšie hudobné videá a koncerty“ od Amazonu a zostalo tam niekoľko týždňov.
Alter Bridge si dal pauzu v roku 2009 po znovuzjednotení skupiny Creed a ich reunion turné. Zatiaľ čo Tremonti, Marshall a Phillips boli na turné so Scottom Stappom ako Creed, Kennedy pracoval na svojom prvom sólovom albume a začal intenzívne spolupracovať s bývalým hlavným gitaristom Guns N' Roses a Velvet Revolver Slashom. V rokoch 2010 a 2011 s ním koncertoval už ako jeho hlavný spevák.
2010–2012: AB III
Alter Bridge začali s nahrávaním svojho tretieho albumu od februára do mája 2010. 17. júla 2010 Billboard informoval, že Alter Bridge podpísal zmluvu s Roadrunner Records a že skupina sa v roku 2011 vydá na jarné turné s Godsmack. Zatiaľ čo táto správa bola neskôr skupinou popretá, Alter Bridge začiatkom augusta odhalili názov svojho nového albumu AB III spolu so zoznamom skladieb na svojej oficiálnej webovej stránke. Roadrunner Records potvrdilo, že skupina s nimi podpísala zmluvu a uviedla dátum vydania ich nového albumu na 8. októbra 2010. Prvý singel „Isolation“ bol vydaný na webovej stránke Roadrunner 6. septembra 2010. Stala sa najúspešnejšou piesňou skupiny a dostala sa na 1. miesto v rádiu active rock a v rebríčku Hot Mainstream Rock Tracks (prvýkrát pre Alter Bridge). AB III bol vydaný v Austrálii a Nemecku 8. októbra 2010. V Spojenom kráľovstve 11. októbra 2010 u Roadrunner Records a v Severnej Amerike 9. novembra 2010 na vlastnej vanity label, Alter Bridge Recordings cez EMI. 11. januára 2011 skupina konečne vydala svoj dlho očakávaný živý album a koncertný film Live from Amsterdam.
Skupina avizovala, že AB III bude oveľa "temnejší" a textovo sa odchyľuje od ich predchádzajúcich albumov. Neskor sa potvrdilo, že album bol vytvorený ako voľný konceptuálny album. AB III sa po vydaní stretol s "ohromujúcim ohlasom kritikov", pričom MusicRadar ho označil za "jeden z gitarových albumov roka." Artistdirect dal AB III vynikajúce hodnotenie a nazval ho "majstrovským dielom". 8. marca 2011 bol sprístupnený aj tribute album pre Alter Bridge s názvom String Tribute to Alter Bridge, ktorý obsahuje inštrumentálne klasické aranžmány rôznych skladieb Alter Bridge. 25. októbra 2011 vydal Alter Bridge špeciálnu edíciu AB III s názvom AB III.5, ktorá obsahuje tri bonusové skladby a hodinový dokument s názvom One by One.
Skupina začala turné na podporu AB III na jeseň roku 2010 v Spojenom kráľovstve s vystúpením Slaves to Gravity, po ktorom nasledovalo turné po Spojených štátoch s Taddy Porter a Like a Storm. Na jar 2011 Alter Bridge opäť absolvovali turné po Spojených štátoch, tentoraz s Black Stone Cherry a Like a Storm. Alter Bridge vystúpili v lete 2011 na niekoľkých európskych festivaloch, vrátane festivalov Rock am Ring a Rock im Park, Nova Rock Festival,   Download Festival, Hellfest Summer Open Air a mnohých daľších. Alter Bridge odohrali 25. apríla 2011 bezplatný koncert v Jimmy Kimmel Live! v televíznej sieti ABC. Skupina bola tiež druhým headlinerom na výročnom turné Carnival of Madness v lete 2011 s Theory of a Deadman, s vedľajšími účinkujúcimi Black Stone Cherry, Adelitas Way a Emphatic. Turné bolo predĺžené do januára 2012, kedy skupina odohrala vybrané koncerty v Austrálii, vrátane Soundwave Festival. Okrem toho bol zaznamenaný 29. novembra 2011 vo Wembley Arena druhý koncertný film s názvom Live at Wembley, doteraz najväčšej show kapely. Celosvetovo bol vydaný 26. marca 2012 a neskôr vyšiel aj ako 3D film.
2013–2014: Fortress
V roku 2012 traja členovia Alter Bridge obrátili svoju pozornosť aj na svoju pôvodnú kapelu Creed, a vyrazili s ňou na turné. Tremonti zdôraznil, že vždy píše hudbu pre Creed aj pre Alter Bridge. Myles Kennedy obrátil svoju pozornosť na projekt so Slashom, keď vydali album Apocalyptic Love (2012). Mark Tremonti vydal sólový album s názvom All I Was (2012). Phillips sa pripojil k novej kapele Projected s členmi skupiny Sevendust Johnom Connollym, Vinnie Hornsbym a bývalým Submersed gitaristom Ericom Friedmanom, vydávajúc album s názvom Human.
Členovia Alter Bridge sa stretli v decembri 2012, aby prediskutovali ďalší album a budúce turné kapely. Do štúdia vstúpili v januári 2013, aby začali nahrávať nový album, pričom prerušovane koncertovali so svojimi vedľajšími projektmi. Nahrávanie pokračovalo koncom apríla 2013 a trvalo do júla 2013. Ich producentom bol Michael "Elvis" Baskette. Mark Tremonti povedal, že skupina sa pokúsila „vyzvať sami seba, aby z aranžmánov vyťažili čo najviac“ a že album je „vysoko energetická nahrávka“. Skupina streamovala album v celom rozsahu na webovej stránke Metal Hammer exkluzívne pre Spojené kráľovstvo 23. septembra. Fortress bol oficiálne vydaný 30. septembra 2013 okrem USA, kde bol vydaný 8. októbra. Album získal uznanie kritiky, pričom Allmusic napísal, že "Fortress je hybný album, ktorý nielenže nepôsobí unavene alebo zatuchlo, ale je to monštruózne albumu, ktoré je celkom solídnym dôkazom toho, že je doteraz jedným z najsilnejších a najdynamickejších diel Alter Bridge." Ich druhý a tretí singel „Cry of Achilles“ a „Waters Rising“ si viedli v rebríčkoch relatívne dobre a dosiahli 27. a 15. miesto na US Hot Mainstream Rock Tracks.
Turné po Veľkej Británii a Európe na podporu Fortress s Halestorm a Shinedown sa začalo 16. októbra v meste Nottingham. Dva týždne predtým skupina odohrala jediné vystúpenie v USA, v House of Blues v Orlande. Alter Bridge hrali na austrálskom hudobnom festivale Soundwave v roku 2014 ako austrálsku časť turné a na jeseň 2014 boli aj headlinerom niekoľkých koncertov vrátane Louder Than Life Festivalu v Louisville. Vybrali si americkú rockovú skupinu California Breed, aby im robili predskokana v ich októbrovom turné.
V júni 2014 bolo vydaný CD a DVD set Live in Milan, podobný setu Live in Amsterdam a Live at Wembley, ktorý dokumentuje živú show z Milána k ich turné Fortress. Neskôr bol kvôli zvukovým problémom vyradený.
2016–2017: The Last Hero
V januári 2015 skupina uviedla, že toho roku nepôjdu na koncertné turné, ale v roku 2016 vydajú nový album. Po tom, čo členovia kapely ukončili prácu na iných projektoch počas roka 2015, začali v januári 2016 Alter Bridge oficiálne nahrávať svoj piaty štúdiový album. Nahrávku opäť produkoval Michael "Elvis" Baskette. Skupina začala tiež predávať spomienkové predmety a tovar, ako sú texty, použité gitarové popruhy, pohľadnice, paličky a gitary použité na nahrávanie albumu prostredníctvom spoločnosti Fret 12, ktorá je spojená s Markom Tremontim. Kapela sa pripojila k Disturbed a Breaking Benjamin na turné po USA v lete 2016. Tremonti v máji vyhlásil, že skupina sa snaží vydať nový album v septembri 2016. Čo sa týka zvuku albumu, Tremonti povedal: "Myslím, že je to dobrá zmes medzi Fortress a Blackbird; pokrýva všetky základy." V júni 2016 podpísal Alter Bridge s Napalm Records medzinárodné vydanie albumu a neskôr bolo oznámené pre rok 2016 aj turné po Spojenom kráľovstve s Volbeat, Gojira a Like a Storm. 6. júla 2016 skupina odhalila názov nového albumu The Last Hero; bol vydaný 7. októbra 2016. V januári a februári 2017 sa vydali na turné po USA a Kanade. Potom skupina začiatkom apríla absolvovala turné po Austrálii a Novom Zéland. V máji sa vrátili ešte na tri daľšie koncerty. V júni sa vydali na európske turné, kde vystúpili na Rock am Ring a Rock im Park, Download Festival a Hellfest. Skupina hrala v júni 2017 vôbec poprvýkrát v Írsku a v septembri Argentíne.
Alter Bridge vydali 8. septembra 2017 svoj tretí živý album Live at the O2 Arena + Raritities, ktorý obsahuje kompiláciu bonusových skladieb z predchádzajúcich albumov, vrátane dvoch predtým nevydaných piesní, ktoré boli nahrané v roku 2004. Skupina odohrala dve vystúpenia v Royal Albert Hall 2. – 3. októbra 2017 spolu s 52-členným Parallax Orchestra v rámci ďalšieho európskeho turné, pričom vystúpenia boli zaznamenané a vydané na CD/Vinyle/DVD/Blu-Ray(vyšlo 7. septembra 2018). Počas novembra a decembra odohrali 14 koncertov v USA s podporou All That Remains ako súčasť poslednej časti turné na podporu The Last Hero.
2019–2021: Walk the Sky
V júni 2019 Alter Bridge ohlásili turné po Veľkej Británii so Shinedown, Sevendust a The Raven Age, ktoré sa začínalo v decembri 2019 a svoj šiesty štúdiový album Walk the Sky , vydaný 18. októbra 2019. „Je to niečo ako film Johna Carpentera – tento druh zvukovej vlny zo starej školy,“ vysvetlil Mark Tremonti v roku 2019 v rozhovore pre Kerrang!, v diskusii o Walk the Sky . „Niekto by mohol počuť nahrávku a netuší, že to bolo zamýšľané, ale pri sérií skladieb som sa napojil na staré slučky, ktoré som vytvoril alebo náhodne našiel online, a pracoval som s nimi na pozadí, aby ma inšpirovali, aby som šiel iným smerom. Páčila sa mi takáto práca. Vyzývame sa, aby sme sa neopakovali a našli novú inšpiráciu, aby sme tomu čo robíme pridali inú vrstvu. Je to obzvlášť náročné, keď máte toľko nahrávok, ale keď som to ukázal Mylesovi, absolútne to miloval a bol hneď na palube."
Walk The Sky 2.0 (Deluxe) vyšlo 6. novembra 2020 a obsahovalo ďalšie bonusové živé skladby a novú štúdiovú skladbu „Last Rites“.
2022–súčasnosť: Pawns & Kings
V rozhovore pre rozhlasovú stanicu 97.7 QLZ Mark Tremonti prezradil, že siedmy štúdiový album Alter Bridge sa bude volať Pawns & Kings a jeho vydanie je plánované na 14. októbra 2022.
V rozhovore s Ianom Danterom z Planet Rocks hovoril Tremonti o siedmom albume. "Sme naň veľmi hrdí," povedal, "náš producent je do nahrávky absolútne zamilovaný. Myslím, že ak ste fanúšikom Alter Bridge, vyhrabete si túto nahrávku. Sme s ňou veľmi spokojní." Tremonti na otázku, či na novom albume budú "ťažké" riffy, odpovedal: "Sú tam nejaké ťažké riffy. A je to zábavné, pretože najťažšie riffy na nahrávke sú od Mylesa Kennedyho."
18. júla 2022 bol vydaný hlavný singel „Pawns & Kings“ s následným singlom „Silver Tongue“ vydaným 1. augusta 2022.
Hudobný štýl
Hudba Alter Bridge je často charakterizovaná a popisovaná ako „tvrdá, no napriek tomu melodická“. Ich hudba sa uvádza pod niekoľkými žánrami vrátane hard rocku,    heavy metalu,   alternatívneho metalu, post-grunge, progresívneho metalu, a alternatívneho rocku, s prvkami progresívneho rocku, trash metalu, a klasického rocku.
Skupina, ktorá je uznávaná aj pre svoje živé vystúpenia, vo všeobecnosti nevystupuje na väčších miestach, ako sú arény a amfiteátre mimo Spojeného kráľovstva. Namiesto toho pravidelne hrajú na menších miestach, ako je napr. House of Blues. To bolo ich zámerom od začiatku. Myles Kennedy povedal v rozhovore pre Artistdirect: " Určite sme živá kapela. O tom to pre nás je. Robíme nahrávky, aby sme mohli ísť von a hrať pre ľudí." Ku kapele sa na pódiu pridalo niekoľko prekvapivých hostí, vrátane Slasha, Paula Reed Smitha, Wolfganga Van Halena, Erica Friedmana, a niekoľkých ďalších významných hudobníkov, ako napríklad Eddie Van Halen, Jimmy Page, a John Paul Jones, sa zúčastnili na koncerte Alter Bridge. Živé vystúpenia Alter Bridge majú všeobecne dobrý ohlas.
Dobročinnosť
Začiatkom roku 2010 sa Alter Bridge pripojil k Wheelchair Foundation, DC3 Music Group a ďalším umelcom vrátane Scotta Stappa (bývalý spevák Creed), Godsmack, David Archuleta a New Kids on the Block na pomoc pri projekte „Lietadlo na Haiti“, snahe pomôcť obetiam zemetrasenia na Haiti z roku 2010. Skupina sa tiež zapojila do boja proti rakovine v roku 2011, keď pomohla organizácii „Play for Life“ získať finančné prostriedky pre City of Hope Medical Center, popredné výskumné centrum pre rakovinu.
Ocenenia a vyznamenania
V októbri 2010 bola ich pieseň „Ties That Bind“ z albumu Blackbird uvedená v zozname Total Guitar ako 41. najlepšia gitarová skladba desaťročia, a v decembri Ultimate Guitar Archive označil AB III za siedmy najlepší album za rok 2010. V marci 2011 bolo duálne gitarové sólo v magazíne Guitarist, z kritikmi uznávanej piesne „Blackbird“, označené za najlepšie gitarové sólo všetkých čias. Umiestnilo sa pred skladbami interpretov ako Led Zeppelin, Guns N' Roses, Van Halen, Pink Floyd a ďalších. Myles Kennedy reagoval slovami, že je to "trochu nepríjemná myšlienka, že bolo zvolené za "najlepšie", ale on aj Mark Tremonti uviedli, že boli poctení. V máji 2011 porazili v ankete Fuse TV „Battle of the Fans“ (Súboj fanúšikov) skupiny ako Avenged Sevenfold, Linkin Park, Three Days Grace a ďalších. V turnaji bolo udelených celkovo 7,2 milióna hlasov.
Single
One Day Remains
Blackbird
AB III
Fortress
The Last Hero
Walk the Sky
Pawns & Kings
Antonymný
Antonymný (gr.) je majúci opačný význam.
Pozri: Antonymum
Saint-Martin-de-Commune
Saint-Martin-de-Commune je francúzska obec, ktorá sa nachádza v departemente Saône-et-Loire, v regióne Burgundsko.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Charing Cross (železničná stanica)
náhľad|Pohľad na stanicu a most [[Hungerford Bridge.]] náhľad|Vlak spoločnosti Southeastern na stanici Charing Cross.
Železničná stanica London Charing Cross je jedným z najdôležitejších železničných terminálov v Londýne. Nachádza sa v štvrti Charing Cross v mestskom obvode City of Westminster.
Je jednou zo sedemnásich staníc v Spojenom kráľovstve, ktoré prevádzkuje spoločnosť Network Rail. Služby prepravy cestujúcich prevádzkujú spoločnosti Southeastern a Southern. Vlakmi je spojená s ďalšími dvoma významnými terminálmi, a to so stanicami Waterloo a London Bridge.
Stanica získala svoje meno podľa mestskej štvrte Charing Cross, v ktorej sa nachádza. Samotná štvrť je pomenovaná podľa pamätníka venovanému Eleonóre Kastílskej. Vstup do stanice sa nachádza na ulici Strand, pričom jej opačný koniec je orientovaný k Temži a k mostu Hungerford Bridge.
História
5. decembra 1905 sa pôvodná oceľová strecha zrútila. Akoby zázrakom si nešťastie vyžiadalo iba šesť ľudských životov. Z bezpečnostných dôvodov bolo pod strechov postavené drevené lešenie a zvyšok strechy bol po častiach rozobratý a neskôr úplne nahradený novou konštrukciou.
Počas druhej svetovej vojny bola stanica poškodená nemeckou bombou a následne zrekonštruovaná v strohom neo-georgiánskom štýle.
V roku 1990 boli nástupištia prekryté komplexom Embankment Place, v ktorom sa nachádzajú kancelárie a obchody. Okrem iného tu sídli aj audítorská firma PricewaterhouseCoopers. Budovu navrhla spoločnosť Terry Farrell and Partners.
Spoje
Z Charing Cross mimo špičky premáva 35 vlakov za hodinu (tph).
Spoje prevádzkované spoločnosťou Southeastern:
Spoje prevádzkované spoločnosťou Southern:
Dopravné spojenie
Najbližšie stanice londýnskeho metra:
Henri de Toulouse-Lautrec
Henri de Toulouse-Lautrec (celým menom Henri Marie Raymond de Toulouse-Lautrec-Monfa, * 24. november 1864, Albi, Francúzsko† 9. september 1901, Saint-André-du-Bois) bol francúzsky maliar a grafik, ktorý patril k najvýznamnejším umelcom konca 19. storočia.
Vo svojich prácach nadviazal na impresionizmus a postimpresionizmus, obzvlášť na tvorbu Edgara Degasa. Silný vplyv na jeho tvorbu mal aj japonský drevoryt. Jeho výtvarný prejav vznikol z kresby bol značne lineárny. Významné sú i jeho grafické, technikou litografie vytvárané práce, ktorými predznamenal a ovplyvnil secesiu a to plagáty, voľné grafické listy aj ďalšie druhy použitej grafiky. Námety Lautrecových prác vychádzali predovšetkým zo života na parížskom Montmartre Lautrec často zachytával návštevníkov kabaretov, tanečnice, prostitútky a ostatných ľudí z vtedajšieho okraju spoločnosti.
Lautrecovo dielo je značne rozsiahle - obsahuje 737 olejomalieb, 275 akvarelov, 5 084 kresieb a 359 litografii (53 viacfarebných a 306 jednofarebných).
Rodinný pôvod
Šľachtický rod Lautrecovcov siaha až do hlbokej histórie. Ich heslom sa stalo motto Diex lo volt - Boh to chce. Korene tohto rodu siahajú až do 11. storočia, kedy sa Henriho predkovia zúčastnili križiackych výprav či náboženských a občianskych vojen. Ich predok zo 16. storočia, Odet de Foix-Lautrec, bol menovaný Františkom I. za maršala. Rod Lautrecovcov zostal navždy stúpencom monarchie.
Napriek významnej histórii, v 19. storočí už Lautrecovcov sužoval nedostatok financií, ktorí riešili uzatváraním manželstiev v rámci príbuzenstva. Tak aj vznikol sobáš Henriho rodičov. Alphonse Charles Marie de Toulouse-Lautrec-Monfa, si vzal za manželku svoju sesternicu grófku Adéle Zoë Marie Marquette Tapié de Céleyran, ktorej rod vlastnil množstvo pozemkov.
Rodičia Adéle a Alphonse sa poznali už od raného detstva. Mali medzi sebou pomerne dobrý vzťah, ktorý ale po uzavretí manželstva nepretrval. Mohla za to pravdepodobne rozdielnosť pováh. Povaha otca bola živelná, nedokázal zostať na jednom mieste. Jeho najčastejšou aktivitou bola jazda na koni či lovectvo. O svoju manželku a neskôr aj o svojho syna sa nezaujímal takmer vôbec a len zriedka navštevoval ich bydlisko, zámok v Albi.
Detstvo
Svadba Henriho rodičov sa konala 9. mája 1863. O rok a pol neskôr, 24. novembra 1864, sa v mestečku Albi, na zámku Bosc, na ulici de l’École Mage číslo 14 (v súčasnosti sa v rodnom dome Toulouse-Lautreca nachádza jedna z najväčších zbierok jeho obrazov, grafických listov a kresieb) narodil ich prvorodený syn, Henri Raymond de Toulouse-Lautrec-Monfa. O 3 roky neskôr 28. augusta 1867 sa Henrimu narodil mladší brat Richard Constantine de Toulouse-Lautrec-Monfa. Ten ale 27. augusta 1868, deň pred svojimi prvými narodeninami zomrel.
Henri vyrastal hlavne v spoločnosti svojej milujúcej matky, bratrancov, či sesterníc. K ich večernej zábave patrilo aj kreslenie. Umenie bolo v krvi Lautrecovcov, keďže Henriho otec, Alphonse de Toulouse-Lautrec, bol výborným maliarom a taktiež aj jeho brat, Henriho ujo, Charles de Toulouse-Lautrec mal veľký záujem o umenie. Keď nejaký čas Henriho otec pobýval na zámku, tak so synom chodieval aj jazdiť či loviť. Tieto návštevy ale nebývali časté. Naopak Henriho matka, sa o svoje jediné dieťa až priveľmi starala. Uvádza sa, že okrem malého vzrastu Toulouse-Lautreca, sa toto stalo ďalším dôvodom úniku z elitnej vysokej šľachty do nižšej vrstvy kabaretov a nevestincov.
Na jeseň roku 1872 sa celá rodina presťahovala do Paríža, ich sídlom sa tam stal palác Péry, rodinný penzión v cité du Retire. Henri začal navštevovať lýceum Fontanes, kde vynikal predovšetkým v štúdiu cudzích jazykov. Lýceum navštevoval aj Louis Pascal, bratranec z matkinej strany či Maurice Joyant, ktorý sa neskôr stal obchodníkom s obrazmi a v budúcnosti Henrimu veľmi pomohol. Po príchode do Paríža okrem iného začal navštevovať ateliér René Princeteaua, kam ho priviedol jeho otec. Princeteau bol typický maľbou koní či dostihov. Tieto témy v mladosti aj Henri maľoval, keďže sa nachádzal v blízkosti koňov hlavne na zámku Bosc. Ďalej ho Princeteau naučil pozorovať a vidieť pohyb a takisto to dokázať namaľovať.
Pobyt v Paríži mu ale v roku 1875 prerušili ochorenia, ktoré sa začali prejavovať čoraz častejšie. Hlavným dôvodom týchto ochorení mu zapríčinil incestný vzťah jeho rodičov. Z tohto dôvodu opustil Paríž a s matkou navštevoval rôzne kúpele. O Henriho štúdium sa začali venovať súkromný učitelia v rodnom Albi. 30. mája 1878 spadol Henri na parketách zámku du Bosc a zlomil si ľavú nohu. V auguste 1878 po čerstvom zahojení ľavej nohy znova padol a zlomil si pravú nohu. Napriek návšteve rôznych lekárov došlo k prerušeniu rastu nôh a odvtedy mu rástla len horná časť tela. Dôvodom krehkosti kostí bola pravdepodobne dedičná kostná choroba.
Po týchto incidentoch, mal Henri veľmi ťažké psychické obdobie. Nemohol poriadne chodiť a do konca svojho života musel chodiť pomocou paličky. Rast sa úplne zastavil a až do smrti bol vysoký 152 centimetrov. Jeho otec ho zavrhol. Taktiež sa ale v tomto období začal venovať intenzívne maľbe.
Začiatky maliarskej kariéry
Keďže sa Henri definitívne rozhodol stať maliarom, v roku 1882 nastúpil do ateliéru Léona Bonnata. Léon Bonnat bol prísnym akademickým maliarom, ktorý pohŕdal impresionizmom. Toulouse-Lautrec pri ňom maľoval tmavšími farbami a precíznejšie. Napriek všetkej snahe sa Bonnatovi jeho diela nepáčili. V ateliéry sa zoznámil s Louisom Anquetinom, Henrim Rachou, či s Émilom Bernardom, s ktorými sa spriatelil.
V Cormonovom ateliéry v roku 1885 spoznal aj 20-ročnú modelku Marie-Clémentine Valadon, ktorá sa stala na nejaký čas aj jeho milenkou. Neskôr si zmenila meno na Suzanne Valadon a po celý život sa venovala maľbe. Hovorilo sa, že Valadon si maliara chcela vziať, hlavne z dôvodu jeho aristokratického pôvodu a majetku rodiny. Spoločne so svojou matkou mali pripraviť predstieranú samovraždu Suzanne, ktorá by prinútila Henriho sa s ňou oženiť. Toulouse-Lautrec ale na toto prišiel a odvtedy s ňou ukončil kontakt.
Okrem iného v roku 1886 do ateliéru prišiel z Antverp, 33-ročný Vincent van Gogh. Tento tajomný, tichý Holanďan Henriho očaril. V roku 1887 namaľoval pastelom Portrét Van Gogha, sediaceho v kaviarni La Tambourin. Z obrazu sa dala vyčítať Vincentova melancholická, hĺbavá povaha. Tento portrét odkúpil od Henriho Vincentov brat, Theodor van Gogh, ktorý bol správcom galérie Boussod a Valadon (významná sieť umeleckých obchodov, ktorá sa venovala nákupu a vystavovaniu impresionistických a postimpresionistických diel) a obchodníkom s umením.
Ateliér Cormona patril k jednému z liahní postimpresionizmu. Vznikol tam aj štýl takzvaný cloisonizmus, ktorý využíval hlavne van Gogh, Bernard či Anquetin ale občas aj samotný Lautrec. Neskôr svoj ateliér Cormon zatvoril z dôvodu búriacich sa študentov, ktorí odporovali klasickému štýlu.
Montmartre
Henri počas voľného času spoločne s priateľmi pobýval na Montmartri, kde chodieval do rôznych podnikov. Medzi ktoré patrili či už významné kabarety ako Le Chat Noir alebo neskôr Le Mirliton, ktorý založil spevák Aristide Bruant. Bruant sa stal blízkym priateľom Henriho. Neskôr oba kabarety vyzdoboval svojimi maľbami a ilustroval do ich novín.
V jednom z kabaretov spoznal aj prostitútku Marie Charlet, s ktorou nadviazal na nejaký čas kontakt. Taktiež na Montmartri nadobudol časom závislosť od alkoholu, ktorá sa každým rokom zhoršovala. Osemnásťročného Henriho toto miesto očarilo hlavne preto, že to bolo takzvané miesto vydedencov či spodiny. Tu Henri hlavne kvôli svojmu vzhľadu patril a cítil sa byť tak rovnocenný medzi ostatnými.
V lete roku 1883 Henriho matka kúpila zámok Malromé pri Bordeaux, tam Henri maľoval hlavne portréty. Pomaly ale isto presedlal z maľby zvierat či krajín na maľby ľudí, ktoré sa mu zdali zaujímavejšie.
Časom sa ale vzďaľoval rodine. V roku 1884 opustil hotel Péry, kde žil dovtedy s rodičmi. Keďže s odchodom nesúhlasili rozhodli sa ho prestať finančne podporovať. Nepáčil sa im jeho životný štýl či spoločenská vrstva s ktorou sa stretával, keďže sa to na šľachtica nehodilo. Presťahoval sa na Rue Fontaine, do domu manželov René a Lily Grenierovcov. Bol to mladý manželský pár, ktorý sa rád obklopoval spoločnosťou. Často usporadovali večierky na ktorých sa zúčastnil aj Toulouse-Lautrec. Vo dvore domu Grenierovcov mal ateliér aj Edgar Degas ku ktorému Henri vzhliadal celý svoj život a považoval ho za svoj vzor. V roku 1886 sa presťahoval na Rue Tourlaque, kde býval spoločne so svojim priateľom z ateliéru Henrim Rachou. V lete roku 1886 sa totiž zmieril s matkou a tá mu poskytla financie na bývanie. Obidva tieto príbytky sa nachádzali na Montmartri.
Na Montmartri stretol ďalšiu prostitútku Carmen Gaudin. Zaujala ho hlavne kvôli jej ryšavým vlasom, stala sa jeho modelom a podľa nej vytvoril 4 portréty. Pravdepodobne práve od nej získal chorobu syfilis, s ktorou podobne ako so závislosťou na alkohole bojoval do konca svojho života.
Prvé výstavy a úspechy
V roku 1887 vystavoval spoločne s Van Goghom, Anquetionom a Bernardom v Toulouse a taktiež v tom istom roku v galérii Boussod a Valadon. V tom čase vystavoval pod pseudonymom Tréclau aby nepošpinil meno svojho šľachtického rodu.
V roku 1888 mal Henri svoj prvý zahraničný debut a to v Bruseli. Bol pozvaný na výstavu Les Vingt kde vystavoval jedenásť obrazov a jednu kresbu. V porovnaní s ostatnými modernými maliarmi tej doby, bol Lautrec kritikami hodnotený pomerne vysoko a jeho diela sa často predávali. Aj keď mu vyčítali „niekedy priveľmi drsnú kresbu“, „orgie krikľavých a špinavých farieb“, na druhej strane chválili jeho analytické schopnosti, „obnažujúce intimitu srdca a myšlienok“, jeho „trochu výtržnícke nadšenie“ a „dobre vystihnuté typy“.
Od roku 1888 tiež publikoval svoje kresby v popredných francúzskych ilustrovaných časopisoch. Na rozdiel od iných maliarov však Lautrec nebol závislý od predaja obrazov, pretože bol hmotne zaistený svojou matkou.
Gencsapáti
Gencsapáti je obec v Maďarsku vo Vašskej župe v obvode Szombathely.
Má rozlohu 2239 ha a žije tu 2715 obyvateľov (2007).
Basketbal na Stredoamerických a karibských hrách
náhľad|Štáty zúčastnené na hrách Basketbal na Stredoamerických a karibských hrách je basketbalový turnaj, ktorý sa koná v rámci multišportového podujatia Stredoamerických a karibských hier. Organizuje ho Stredoamerická a karibská basketbalová konfederácia (CONCENCABA) v spolupráci s Stredoamerickou a karibskou športovou organizáciou (CASCO). Do programu hier bol turnaj prvýkrát zaradený hneď na 1. stredoamerických a karibských hrách v roku 1926 v Mexiko City, vtedy iba v mužskej kategórii. Ženský turnaj mal premiéru na 3. stredoamerických a karibských hrách v roku 1935 v San Salvadore. Basketbalový turnaj sa odvtedy organizuje pravidelne. Najviac víťazstiev na ňom zaznamenali družstvá 🇲🇽 a 🇨🇺y
Účasti družstiev na Stredoamerických a karibských hrách
(do 2018)
Osiková ulica
Osiková ulica je ulica:
Tfilin
thumb|300px|Správne nasadené tfilin šel jad thumb|300px|Chasidi z hnutia [[Chabad Ľubavič pomáhajú nasadzovať tfilin záujemcom na ulici]] Tfilin (hebr. תפלין), po grécky nesprávne fylaktéria, sú remienky, ktoré používajú židia pri rannej modlitbe. Každý žid používa dva druhy tfilin: tfilin šel roš, ktoré sa nasadzujú na hlavu, a tfilin šel jad, ktoré sa obväzujú okolo ruky. Oba druhy pozostávajú z čiernej škatuľky (bejt ha-tfilin), v ktorej sú uložené verše z Tóry (Exodus 13,1-10 a 11-16; Deuteronómium 6,4-9 a 11,13-21) a kožených remienkov, ktoré sú k nim pripevnené.
Výraz fylaktéria považujú židia za urážlivý, pretože v preklade znamená „ochranné amulety“. Obe slová - tfilin aj fylaktéria - sa v slovenčine používajú ako pomnožné podstatné mená.
Použitie tfilin
Každý žid mužského pohlavia starší ako 13 rokov je povinný nasadzovať si tfilin pri rannej modlitbe. Na šabat a vo sviatok sa tefilin nenasadzujú. Na Tiša be-av sa tfilin nasadzujú pri popoludňajšej modlitbe. Ženy nie sú povinné nasadzovať si tfilin. Niektoré rané tradície to síce umožňovali (pozri traktát Eruvin 96a v Babylonskom Talmude) a existovali legendy o ženách, ktoré si tfilin nasadzovali (napr. Rašiho dcéry, alebo Saulova dcéra a Dávidova manželka Michol), všeobecne sa však od tejto praxe odrádzalo. Neskoršie autority, predovšetkým aškenázske, dokonca nasadzovanie tfilin ženám výslovne zakázali. Moderné prúdy v judaizme uznávajú, že nasadzovanie tfilin ženami je prípustné a niektoré to dokonca výslovne podporujú.
Postup nasadzovania tfilin
Najprv sa nasadzujú tfilin šel jad. Škatuľka má byť umiestnená na vnútornej strane ľavého ramena, nad lakťom, v úrovni srdca (nad piatym rebrom). Aj keď sa ruka uvoľní, tfilin musí ostať blízko srdca. Ľaváci (u aškenázskych Židov definovaní ako osoby, ktoré píšu ľavou rukou; u Sefardov zasa ako osoby, ktoré viac používajú ľavú ruku pri práci), si tfilin nasadzujú na pravé rameno. Ľudia, ktorí majú iba jednu ruku, si tfilin nasadzujú na ňu.
Nakoniec sa remienky obtočia okolo zápästia do tvaru hebrejského písmena ש (v spojení s tvarmi ostatných uzlov vznikne slovo שדי - Šaddaj - jedno z Božích mien) a trikrát okolo prostredníka.
Nasadzovanie tfilin sprevádza nasledujúce požehnanie: ''„Požehnaný si Hospodine, Bože náš, kráľ sveta, za to, že si nás posvätil svojimi príkazmi a nariadil si nám nasadzovať si tfilin.“
Gérce
Gérce je obec v Maďarsku vo Vašskej župe v obvode Sárvár.
Má rozlohu 1830 ha a žije tu 1180 obyvateľov (2007).
Zoznam geografických článkov/Ś
Tento index bol automaticky vygenerovaný podľa tejto kategorizácie. Obsahuje 17 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
śc
Ścinawa
śl
Ślesin
śm
Śmigiel
śr
Śrem · Środa Śląska · Środa Wielkopolska
św
Świątniki Górne · Świdnica · Świdnik · Świdwin · Świebodzice · Świebodzin · Świecie · Świeradów-Zdrój · Świerzawa · Święta Katarzyna · Świnoujście
Loix
Loix je francúzska obec, ktorá sa nachádza v departemente Charente-Maritime, v regióne Poitou-Charentes.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Tabula rasa
Tabula rasa môže byť:
Tabula rasa znamená pôvodne: oškrabaná a uhladená vosková písacia tabuľka, akú používali starí Rimania. Výraz sa používa ako metafora, s významom "nepopísaný list". Znamená to médium, na ktoré sa dá písať, ale zatiaľ na ňom nič nie je napísané.
Zoznam kultúrnych pamiatok vo Vrbovom
Toto je zoznam kultúrnych pamiatok v meste Vrbové v okrese Piešťany.
Stará Lehota
Stará Lehota je obec na Slovensku v okrese Nové Mesto nad Váhom.
Polohopis
Radová dedina leží v doline pohoria Považský Inovec, v hornej časti údolia Modrovského potoka,
Dejiny
Prvá písomná zmienka o obci je z roku 1348, keď sa spomína namiesto súčasných dvoch (Starej a Novej) len jedna Lehota (Lehata). Pravdepodobne už v tej dobe išlo o celé územie, v ktorom sa vyskytovali obe osady. Názov obce napovedá o jej vzniku. Ľuďom, ktorí sa podujali zúrodniť a kolonizovať neplodné, zväčša horské oblasti udeľovali zemepáni na určitý čas úľavu – lehotu od odvodov, naturálnych dávok či peňažnej renty. Stará Lehota, podobne ako aj ostatné obce stredného Považia patrila panstvu Tematín a neskôr početným zemanom. Vďaka čiastočnej geografickej izolácii sa na lehotách udržali zvyky a tradície dlhšie ako v iných obciach mikroregiónu. Ešte v prvej polovici 20. storočia sa gazdovi pred prvou oračkou pripravovalo zvláštne jedlo, záprah aj gazda sa pokropili svätenou vodou. Tento úkon mal zabezpečiť gazdovi zdravie, dostatok vlahy a ochranu obilia pred sneťou. Vyorané skaly sa kládli na násyp v bočnej svahovej časti poľa, ktorý spevňoval svah a zabraňoval erózii.
Jedným zo spôsobov obživy miestnych obyvateľov bolo poľnohospodárstvo. Významnou činnosťou bolo kosenie, chov domácich zvierat, najmä hovädzieho dobytka a oviec, ktoré mal na starosti obecný pastier. Najdôležitejším zdrojom obživy bol les. Popri ťažbe palivového a stavebného dreva, výrobe dreveného náradia bol výrazným zdrojom príjmov aj zber lesných plodov a húb.
Prírodné zaujímavosti
Jaskyňa Pod Teplým vrchom neoplýva krasovou výzdobou, no je dokladom o krasovatení karbonatických hornín. Nachádza sa nad záchytom vodného zdroja južne od Starej Lehoty a dosahuje dĺžku niekoľko desiatok metrov. V súčasnosti je neprístupná a o jej sprístupnení pre verejnosť sa zatiaľ neuvažuje. Viažu sa na ňu viaceré povesti.
Poloha obce poskytuje vhodné podmienky na turistiku a cykloturistiku, atraktívnou a pomerne blízkou destináciou je zrúcanina hradu Tematín, ako aj pestré lesy Považského Inovca.
V katastrálnom území obce sa nachádza časť národnej prírodnej rezervácie Javorníček a časť územia európskeho významu Natura 2000 – Tematínske vrchy.
Zoznam historických článkov/Ň
Tento index bol automaticky vygenerovaný podľa tejto kategorizácie. Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ňá
Ňáriovci
KHL 2009/2010
Sezóna KHL 2009/2010 je druhým ročníkom KHL. Sezóna sa začala 10. septembra 2009, zmenila sa štruktúra ligy a pre finančné problémy odchádzajúci Chimik Voskresensk nahradil Avtomobilist Jekaterinburg. Sezóna trvala do 27. apríla 2010, keď titul získalo Ak Bars Kazaň, keď si vo finále poradilo s Balašichu 4:3 na zápasy.
Víťazom základnej časti sa opäť stala Ufa, ktorá vyhrala základnú časť navlas rovnakým výsledkom 129 bodov v 56 zápasoch. Najproduktívnejším hráčom základnej časti bol opäť Sergej Moziakin z tímu Atlant Mytišči s bilanciou 66 bodov (27+39). Najlepším strelcom základnej časti sa stal Marcel Hossa s 35 gólmi a najviac asistencií zaznamenal Alexej Jašin 46.
Antropický
Antropický je zameraný, zameriavajúci sa, orientovaný na  človeka,  uprednostňujúci  ho, zdôrazňujúci ľudskú dimenziu.
Domašov u Šternberka
Domašov u Šternberka je obec v Česku v okrese Olomouc v Olomouckom kraji. 1. januára 2012 tu žilo 310 obyvateľov, z toho 155 mužov a 155 žien, pričom priemerný vek v obci bol 39,6 roka (muži 37,5 roka, ženy 41,7 roka).
Koherenčná teória zdôvodnenia
Koherenčná teória zdôvodnenia je v epistemológii teória zdôvodnenia, podľa ktorej je presvedčenie úplne zdôvodnené len vtedy, keď koheruje so systémom presvedčení. Spolu s fundacionalistickou teóriou patrí k internalistickým teóriám zdôvodnenia.
Synagóga v Slavkove u Brna
thumb|Pohľad na synagógu